**מותו של סוכן**

מתוך ויקיפדיה,

מותו של סוכן (במקור האנגלי Death of a Salesman) הוא [מחזה](http://he.wikipedia.org/wiki/%D7%9E%D7%97%D7%96%D7%94) שכתב ה[מחזאי](http://he.wikipedia.org/wiki/%D7%9E%D7%97%D7%96%D7%90%D7%99) [ארתור מילר](http://he.wikipedia.org/wiki/%D7%90%D7%A8%D7%AA%D7%95%D7%A8_%D7%9E%D7%99%D7%9C%D7%A8) וביים [איליה קאזאן](http://he.wikipedia.org/wiki/%D7%90%D7%99%D7%9C%D7%99%D7%94_%D7%A7%D7%90%D7%96%D7%90%D7%9F) ב-[1949](http://he.wikipedia.org/wiki/1949). המחזה נחשב ל[סאטירה](http://he.wikipedia.org/wiki/%D7%A1%D7%90%D7%98%D7%99%D7%A8%D7%94) חריפה על [החלום האמריקאי](http://he.wikipedia.org/wiki/%D7%94%D7%97%D7%9C%D7%95%D7%9D_%D7%94%D7%90%D7%9E%D7%A8%D7%99%D7%A7%D7%90%D7%99) ועל ה[קפיטליזם](http://he.wikipedia.org/wiki/%D7%A7%D7%A4%D7%99%D7%98%D7%9C%D7%99%D7%96%D7%9D) המוקצן שאפיין את [ארצות הברית](http://he.wikipedia.org/wiki/%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA) במחצית הראשונה של המאה ה-20, ומציג את התמוטטות החלום ה[בורגני](http://he.wikipedia.org/wiki/%D7%91%D7%95%D7%A8%D7%92%D7%A0%D7%95%D7%AA). המחזה התקבל בביקורות נלהבות וזכה בשנת 1949 ב[פרס פוליצר](http://he.wikipedia.org/wiki/%D7%A4%D7%A8%D7%A1_%D7%A4%D7%95%D7%9C%D7%99%D7%A6%D7%A8), ב[פרס טוני](http://he.wikipedia.org/wiki/%D7%A4%D7%A8%D7%A1_%D7%98%D7%95%D7%A0%D7%99) ובפרס חוג מבקרי הדרמה של[ניו יורק](http://he.wikipedia.org/wiki/%D7%A0%D7%99%D7%95_%D7%99%D7%95%D7%A8%D7%A7) למחזה הטוב ביותר. מילר התפרסם בעולם כולו בזכות המחזה, שהיה הראשון שזכה בשלושת הפרסים האלה בו-זמנית.

**תקציר עלילה**

המחזה מוצג בשתי מערכות בתוספת תפילת אשכבה. במרכז המחזה עומד וילי לומן (Loman – נהגה כמו "low man" = 'אדם שפוף'; זהו[שם המעיד על בעליו](http://he.wikipedia.org/wiki/%D7%A9%D7%9D_%D7%94%D7%9E%D7%A2%D7%99%D7%93_%D7%A2%D7%9C_%D7%91%D7%A2%D7%9C%D7%99%D7%95), ראו בהמשך), [סוכן מכירות](http://he.wikipedia.org/w/index.php?title=%D7%A1%D7%95%D7%9B%D7%9F_%D7%9E%D7%9B%D7%99%D7%A8%D7%95%D7%AA&action=edit&redlink=1) מזדקן שמאבד אט אט את אחיזתו במציאות. לומן חשב תמיד שהוא ניחן בקסם אישי וביכולת להתחבר עם אנשים. הוא מספר שבעבר היה מוכר בכל רחבי [ניו אינגלנד](http://he.wikipedia.org/wiki/%D7%A0%D7%99%D7%95_%D7%90%D7%99%D7%A0%D7%92%D7%9C%D7%A0%D7%93), כשהיה מסתובב ורוקם עסקאות. בניו של וילי, ביף והפי, היו מקור לגאווה ולשמחה בשכונת מגוריהם, ואשתו לינדה הייתה מאושרת. לרוע מזלו, זמנים אלו חלפו, ועלילת המחזה מתרחשת בתקופה שבה חייו של לומן קודרים מאוד.

לומן עבד קשה כל חייו ובשלב זה אמור היה לפרוש, לחיות חיי מותרות ולסגור עסקאות עם אנשי עסקים בטלפון. אך חוויות של אובדן ועיסוקו בעבר גרמו לכך שאיבד את היכולת לנהוג ב[רכב](http://he.wikipedia.org/wiki/%D7%9E%D7%9B%D7%95%D7%A0%D7%99%D7%AA) ולתקשר עם בני הדור החדש שהחליפו את לקוחותיו הוותיקים. כל שאיפותיו נכשלו: הוא פוטר מעבודתו (שאך בקושי התפרנס ממנה) על ידי אדם בן גילם של בניו, שלומן עצמו נתן לו את שמו. בשלב זה נאלץ לומן לקחת[הלוואות](http://he.wikipedia.org/wiki/%D7%94%D7%9C%D7%95%D7%95%D7%90%D7%94) מחברו האמיתי היחיד ומושא קנאתו, צ'ארלי, כדי "לגמור את החודש". אף אחד מחבריו או מלקוחותיו לשעבר אינו זוכר אותו עוד.

ביף, בנו בן ה-34 של לומן, התקשה למצוא את ייעודו בחיים, כתוצאה מחוסר יכולת להשתקע, שנגרם מחינוכו של אביו "להצליח תוך שבועיים". הפי, בנו הצעיר יותר של לומן, משקר בנוגע למעמדו הכלכלי כדי "להגשים" את חלומו של האב לבנים מצליחים. מנגד, השכן צ'ארלי הוא איש בעל עסק מצליח, ובנו ברנרד, שהיה תולעת ספרים בילדותו, הוא [עורך דין](http://he.wikipedia.org/wiki/%D7%A2%D7%95%D7%A8%D7%9A_%D7%93%D7%99%D7%9F) מצליח. בנוסף, מסופר שללומן היה רומן אחד לפחות במהלך מסעות העסקים שלו, דבר שגרם לבנו ביף לאבד את האמון באביו ובערכיו. לבסוף, עולים במוחו של לומן זיכרונות מאחיו המת בן, שעזב ל[אפריקה](http://he.wikipedia.org/wiki/%D7%90%D7%A4%D7%A8%D7%99%D7%A7%D7%94) בגיל צעיר והתעשר. בנסיבות אלו מופיעות אצל לומן נטיות [אובדניות](http://he.wikipedia.org/wiki/%D7%94%D7%AA%D7%90%D7%91%D7%93%D7%95%D7%AA) שביף והפי, שחזרו הביתה לאחר שנים, אינם ערים להן.

עומק הבעיות נחשף בהדרגה במחזה. לומן מדגיש את היותו נצר למשפחה נאהבת, מתוך אמונה שזה יביא אותו להצלחה, אבל העובדה שהוא נדבק לזה בכל כוחו מזיקה לו. בניו הם לא רק אהובים על כולם אלא גם נאים, ומנקודת מבטו של לומן, אין הם צריכים דבר בחיים פרט לכך. הוא מחדיר אמונה זו בילדיו בצורה כה עמוקה עד שהם מאמינים שהחיים יזמנו להם הזדמנויות בלי שיידרשו להתאמץ. אך החיים אינם נדיבים כפי שהם מקווים, ואף אחד מהם אינו מצליח להחזיק בעבודה ראויה. לומן, שנוכח בכישלונו ובכישלונות בניו, שם את כל תקוותיו בבניו. טעותו ה[טראגית](http://he.wikipedia.org/wiki/%D7%98%D7%A8%D7%92%D7%93%D7%99%D7%94) היא חוסר היכולת לראות בכישלון חלומו. הפי מאמץ את גישת אביו ובסוף המערכה הראשונה מתייעץ עם ביף, כדי לחפש הזדמנות עסקית להתעשרות מהירה. אבל כשביף מנסה אחת מההזדמנויות הללו, הוא מבין את טעויותיו של אביו, ולבסוף מחליט לתקוף את אביו. בשיאו של המחזה מתעמתים השניים: ביף מאשים את אביו ב[נוירוזה](http://he.wikipedia.org/wiki/%D7%A0%D7%95%D7%99%D7%A8%D7%95%D7%96%D7%94) (הפרעה נפשית), ולומן מאשים אותו בכך שהרס את חייו כדי לפגוע ברגשותיו. למרות הקרב המילולי הרגשי איש מהשניים אינו מוותר. ביף נשבר לבסוף, פורץ בבכי ושואל את אביו אם יתעורר מחלומו. שאלה זו נוגעת לליבו של לומן, מכיוון שהיא מראה לו שהוא חשוב לביף, למרות הכל.

כשלומן נשאר בודד וחרד, מופיע אחיו הבכור בן, מעבר לכתפו. לומן מצהיר שיתאבד, והאורחים שיתייצבו ל[לוויתו](http://he.wikipedia.org/wiki/%D7%9C%D7%95%D7%95%D7%99%D7%94) יוכיחו לבניו עד כמה היה אהוב בחייו. כספי [ביטוח](http://he.wikipedia.org/wiki/%D7%91%D7%99%D7%98%D7%95%D7%97) החיים שלו יהיו התעשרות הבזק שלה חיכה כל חייו, והם יאפשרו לביף לפתוח עסק משלו. שכונת מגוריהם מתעוררת לקולות ההתנגשות של מכוניתו של לומן, למרות אזהרותיו של בן, שפוליסת הביטוח לא תשולם במקרה של התאבדות.

ללווית של לומן מגיעים רק בניו, אשתו, צ'ארלי וברנרד.

**ניתוח**
מבנה המחזה מזכיר את [זרם התודעה](http://he.wikipedia.org/wiki/%D7%96%D7%A8%D7%9D_%D7%94%D7%AA%D7%95%D7%93%D7%A2%D7%94): לומן נסחף בביתו בין הסלון, קדמת הבמה, פלאשבקים והעבר. בנוסף הוא מפנטז שיחות עם אחיו בן. השימוש בבמות שונות אלו מאפשר למילר לעמת את חלומותיו של לומן עם המציאות בדיוק מרבי, וגם לעמת את הדמויות עצמן. בנוסף, חושף מילר בפני הצופים את פרטי הסיפור בהדרגה וכך מקשה על הקהל לשפוט את הדמויות. כאשר מוצג במחזה אירוע המתרחש בהווה נכנסות הדמויות רק מה[דלת](http://he.wikipedia.org/wiki/%D7%93%D7%9C%D7%AA_%28%D7%97%D7%9C%D7%A7_%D7%9E%D7%91%D7%A0%D7%94%29) שבשמאל הבמה, אך כאשר מוצג אירוע מהעבר נשברים החוקים וניתן לראות דמויות עוברות דרך קירות.

**מתוך מאמר של**[**דן לחמן**](http://www.e-mago.co.il/writers/lachman.htm)**, 06/04/2007 ב-:e-mago.co.il**

ארתור מילר יצר כאן את אחת הטרגדיות הגדולות היחידות של המאה העשרים. היו הרבה דרמות ודרמות קומיות. טרגדיות גדולות היו מעט. היה יוג'ין אוניל והיה מילר ו-[טנסי ויליאמס](http://www.e-mago.co.il/Editor/calt-234.htm), אחר כך נוסף [אלבי](http://www.e-mago.co.il/Editor/calt-279.htm). מלבד התוכן, ארתור מילר יצר סגנון כתיבה בימתית חדש. הוא ניסה ובהצלחה לערוך זרם תודעה ועריכה כמעט קולנועית, תוך כדי הולכת הסיפור בזמן האמיתי. לא סצנות של פלשבק ממשי אלא זיכרונות הצפים ועולים תוך כדי סצנה המתרחשת בהווה. תוך ניסיון לומר, שחייו של וילי לומן היום מושפעים מהעבר החודר אליהם. בזמנו, זה היה ניסיון מרתק לחבר את הקולנוע לתאטרון.

האגדה מספרת, שכשהמחזה הוצג לראשונה, אחד המיליונרים (רוקפלר או מישהו אחר מבני חוגו) כל כך התרגש מדמותו של לומן, שבדמעות בעיניו הכריז, שהחל ממחר לא ירשה יותר שיפטרו עובד בגלל גילו המתקדם.

סיפור המחזה פשוט. וילי לומן, סוכן נוסע בן 63, שחייו מעורבים בין כישלונו בהווה וזיכרונות העבר שלו, מאבד את עבודתו. מגלה את אכזבתו מבניו, בהם תלה תקוות גדולות בעבר. ובסופו של יום מתאבד. כל השאר תלוי בדמויות ובמערכת היחסים. הבנים בהם האמין מתגלים להיות מפסידנים, כל אחד בדרכו. האחד קלפטומן וגנב זעיר, השני רודף נשים וחסר עניין. היחידה המקשרת בין הדמויות היא האישה, האם. אישה ארצית, המבינה מה קורה מול עיניה, ומנסה לשמר את החלומות של כולם.

**מתוך ynet.co.il**

"מותו של סוכן" מגולל את סיפורו העגום של סוכן נוסע מזדקן, וילי לומן, אדם המנסה נואשות להיראות כמצליחן בעיני בני משפחתו, בעוד שלמעשה הוא ההיפך הגמור. במחזה באה לידי ביטוי תמצית השקפתו של מילר כנגד אורח החיים האמריקני, המציב את האדם הפשוט במרדף חסר סיכוי להשגת החלום האמריקני הכוזב. ב"מותו של סוכן", כמו גם במרבית מחזותיו האחרים של מילר, ניצב במרכז העלילה התא המשפחתי, המשמש כאבן בוחן לעליבותו של סולם הערכים האמריקני. באמצעות מצוקתם של בני המשפחה, מוכיח מילר כיצד פועלים הכוחות החברתיים כנגד מימושו העצמי של הפרט וכנגד סיכוייו להיות מאושר